बिहार : गया में नाम बदलकर रह रहे दो संदिग्ध आतंकवादी गिरफ्तार  
संदिग्ध आतंकवादियों के नाम तौफीक रजा और एजाज अहमद
गया शहर के बुनियाद गंज थाना क्षेत्र के पठान टोली में रह रहे थे
पुलिस ने छापामारी करके दोनों संदिग्धों को धर दबोचा
दोनों संदिग्धों के पास से कई आपत्तिजनक दस्तावेज बरामद किए गए हैं. तौफीक रजा जहानाबाद के फेमस टेलर वाले मकान में पहले रहा करता था. यह दोनों संदिग्ध आतंकवादी जेएमबी के सक्रिय सदस्य बताए जा रहे हैं. यह दोनों संदिग्ध अपना नाम बदलकर अपने तीन बच्चों और पत्नी के साथ रह रहे थे.
गया शहर के बुनियाद गंज थाना क्षेत्र के पठान टोली में इन दोनों संदिग्ध आतंकवादियों के रहने की भनक मिलते ही पुलिस ने छापेमारी की और दोनों संदिग्धों को धर दबोचा. इन दोनों को गया कोर्ट में पेश किया गया है. दोनों संदिग्ध आतंकवादी वीर भूमि परोई थाना अविनाश पुर के रहने वाले हैं.